CELEX ID: 52013XG0803(01)

--- ENGLISH ---

Document:
$en_document

Summary:
$en_summary

--- DANISH ---

Document:
3.8.2013
DA
Den Europæiske Unions Tidende
C 224/2
Rådets konklusioner om maksimal udnyttelse af ungdomspolitikkens potentiale i håndteringen af målene for Europa 2020-strategien
2013/C 224/02
RÅDET OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,
SOM MINDER OM DEN POLITISKE BAGGRUND FOR DETTE SPØRGSMÅL, JF. BILAGET,
1.   FINDER, AT
1.
Europa 2020-strategien og dens flagskibsinitiativer tydeliggør vigtigheden af udformningen og gennemførelsen af de politikker, der udruster alle unge mennesker med de nødvendige færdigheder og kompetencer for at kunne spille deres rolle i en økonomi og i et samfund baseret på viden, og anerkender den rolle, ungdomspolitikken spiller i den sammenhæng. De overordnede mål for Europa 2020-strategien og medlemsstaternes respektive målsætninger om at øge ungdomsbeskæftigelsen, mindske skolefrafald og øge deltagelsen i videregående uddannelse er af særlig relevans for ungdommen og for de unge mennesker, der er i størst risiko for marginalisering. Ungdomspolitikken omfatter foranstaltninger til fremme af unge menneskers inddragelse i uddannelsesmæssige, udviklingsmæssige, kulturelle og foreningsrelaterede aktiviteter, muligheder for at indhente erfaringer og praktiske læringsmuligheder, hvilket bestyrker de unges livs-, indlærings- og beskæftigelsesfærdigheder,
2.
de nye rammer for det europæiske samarbejde på ungdomsområdet (2010-2018)
 (
1
)
 understreger vigtigheden af en tostrenget tilgang, der både indbefatter a) specifikke ungdomspolitiske initiativer og b) mainstreaminginitiativer med henblik på indarbejdelse af et ungdomsperspektiv på relevante politiske områder. De tilbyder en række instrumenter til gennemførelse af aktiviteter inden for otte aktionsområder og lægger vægt på en tværsektoriel politisk tilgang som svar på de unges behov og forhåbninger,
3.
den fælles EU-ungdomsrapport fra 2012
 (
2
)
 opfordrer til en stærkere forbindelse og større sammenhæng mellem de nye rammer og Europa 2020-strategien,
4.
den økonomiske afmatnings følgevirkninger for unge mennesker frembyder udfordringer for ungdomspolitikken, for en række relaterede politikområder udformet med henblik på at opfylde alle unge menneskers behov og i særdeleshed for de bredere samfundsmålsætninger — navnlig de, der er knyttet til Europa 2020- strategien for intelligent, bæredygtig og inklusiv vækst. Disse udfordringer
 (
3
)
 omfatter ledighed, en stigende risiko for udstødelse og for, at de unges trivsel påvirkes negativt,
5.
mange unge mennesker engagerer sig aktivt og udvikler sig i grupper, i fællesskaber og i det bredere samfund, og de både byder på og nyder store fordele for så vidt angår deres personlige og sociale udvikling, færdigheder, erfaring og ekspertise. De unge oplever imidlertid langstrakte »overgangsforløb« mellem afhængighed og uafhængighed og mindre sikre forløb i deres arbejdsliv og udvikling,
6.
unge menneskers evner og kompetencer inden for kreativitet, innovation, iværksætteri og tilpasningsevne — der er anerkendt som uvurderlige med hensyn til at anspore til en fornyet og varig tilbagevenden til økonomisk og social trivsel i medlemsstaterne og skabe et mere rummeligt samfund — skal anerkendes og fremmes,
7.
kendskab til ungdommen, og hvordan den påvirker ungdomspolitikken og ungdomsrelaterede politikker, er af stor betydning og bør bygge på tilstrækkelig forskning,
8.
en mere nøjagtig betoning af det positive og markante bidrag og den merværdi, som ungdomspolitikken kan bibringe Europa 2020-strategien, er nødvendig, særligt for så vidt angår målsætninger på områderne uddannelse og erhvervsuddannelse, beskæftigelse og social inddragelse,
2.   BEMÆRKER, AT
9.
flere politiske initiativer (som anført i bilaget til dette dokument) er iværksat med henblik på at fremme målene for Europa 2020-strategien og håndtere de udfordringer, der følger af krisens konsekvenser for befolkningerne i EU. Mange af disse er af særlig relevans for unge mennesker. Politiske initiativer inden for beskæftigelse, uddannelse og erhvervsuddannelse orienteret mod unge mennesker ansporer til vedtagelse af en samlet tilgang, hvori ungdomspolitikken bør spille en central rolle. Den rolle, som ministre med ansvar for unge har, og indarbejdelsen af ungdomsperspektivet i en bred vifte af politiske områder bør støttes, navnlig i forbindelse med det europæiske semester,
3.   ER AF DEN OPFATTELSE, AT
10.
koordinering på tværs af sektorer og institutioner på nationalt plan og på EU-plan spiller en central rolle i gennemførelsen af en effektiv ungdomspolitik og i forbindelse med håndteringen af målsætningerne for Europa 2020-strategien for unge mennesker,
11.
ungdomspolitikken udgør for de unge en ungdomscentreret og holistisk politisk reaktion med både vertikal og horisontal spændvidde. Ungdomspolitikken spiller en både særegen og supplerende rolle i samspil med andre politikker, idet den fremelsker en række positive resultater for unge mennesker. Ungdomspolitikkens rolle og beføjelser ville imidlertid være tjent med en bedre definition af, hvorledes den bidrager til og indgår i et samspil med beslægtede politiske områder. Dette ville styrke ungdomspolitikkens indflydelse både isoleret set og som bidragyder til Europa 2020-strategien, navnlig i forbindelse med beskæftigelse og social inddragelse og herved forbedre ungdomspolitikkens synlighed i denne sammenhæng,
12.
navnlig ungdomspolitiske tiltag, der eksempelvis udfoldes gennem ungdomsarbejde og ikkeformel og uformel læring, er af særlig relevans for unges menneskers beredskab, deltagelse og udvikling inden for uddannelse, erhvervsuddannelse og beskæftigelse samt inden for sundhed og social inddragelse. Sådanne foranstaltninger kan aktivt bistå EU's ungdomsbeskæftigelsespakke, navnlig den effektive gennemførelse af ungdomsgarantien, og vil drage nytte af støtten fra ungdomsbeskæftigelsesinitiativet og andre relevante europæiske fonde,
13.
ungdomssektoren har særlig kompetence til at inddrage unge mennesker og give dem mulighed for at opnå kontrol over deres eget liv, navnlig de unge mennesker med færre muligheder, der ikke kan nås gennem politikker for uddannelse, erhvervsuddannelse og beskæftigelse,
4.   UNDERSTREGER FØLGENDE PRIORITETER MED HENBLIK PÅ MAKSIMAL UDNYTTELSE AF UNGDOMSPOLITIKKENS POTENTIALE I HÅNDTERINGEN AF MÅLENE FOR EUROPA 2020-STRATEGIEN
14.
Foranstaltninger til styrkelse af tværsektorielt og interinstitutionelt samarbejde med henblik på en forbedring af koordineringen af ungdomspolitikken og ungdomsrelaterede politikområder, navnlig uddannelse og erhvervsuddannelse og beskæftigelse, er en prioritet med henblik på at tilvejebringe en omfattende og integreret politisk reaktion på de sociale og økonomiske udfordringer, unge mennesker i øjeblikket står over for, og nå ud til unge med færre muligheder, navnlig unge mennesker, der er marginaliseret og hverken er i beskæftigelse eller under uddannelse eller erhvervsuddannelse, og således fremme et mere rummeligt samfund og bidrage til målene for Europa 2020-strategien.
15.
De unges egen rolle i udformningen af politikker, der berører dem, bør styrkes, navnlig for så vidt angår deres muligheder inden for, adgang til og udvikling i uddannelse og erhvervsuddannelse samt beskæftigelse med henblik på at opnå større social inddragelse. Unges deltagelse i politikudformningen er afgørende for, hvorledes ungdomspolitikken gennemføres i overensstemmelse med de nye rammer for det europæiske samarbejde på ungdomsområdet (2010-2018). Ungdomspolitiske aktører har særlige kompetencer til at fremme unge menneskers aktive deltagelse i udviklingen af politikker.
16.
Den rolle, det foreslåede nye EU-program om uddannelse og erhvervsuddannelse, ungdom og sport og navnlig dets kapitel om unge samt andre EU-programmer og -fonde spiller, er af afgørende betydning for at udstyre Europas unge med muligheder for læring og mobilitet, tilegnelse af nye færdigheder og erfaringer og for at engagere sig i frivilligt arbejde og kulturel udveksling. Ungdomspolitikkens selvstændige og iboende værdi og dens merværdi bør anerkendes for den måde, hvorpå den bidrager til resultater for unge mennesker i uddannelse og erhvervsuddannelse, beskæftigelse og med hensyn til social inddragelse. Den næste generation af de europæiske struktur- og investeringsfonde vil være medvirkende til at investere i unge og deres færdigheder og forbedre deres beskæftigelsesegnethed og adgang til arbejdsmarkedet,
5.   OPFORDRER MEDLEMSSTATERNE TIL, UNDER BEHØRIG HENSYNTAGEN TIL NÆRHEDSPRINCIPPET, AT OVERVEJE FØLGENDE
17.
I givet fald sikring af, at prioriterede opgaver, der foretages inden for de nye rammer for det europæiske samarbejde på ungdomsområdet (2010-2018), støtter og supplerer målene for Europa 2020-strategien.
18.
Fremme af ungdomsministeriers aktive inddragelse i udformningen af national politik knyttet til Europa 2020-strategien, navnlig i forbindelse med udformningen og i givet fald koordineringen af de nationale reformprogrammer.
19.
Fremme i denne forbindelse og med udgangspunkt i nationale bestemmelser om dialog med unge af bedre anvendelse af eksisterende mekanismer eller udvikling af nye for at medtage unges synspunkter i udformningen af ungdomspolitik og ungdomsrelaterede politikker.
20.
Overvejelse af, hvorledes ungdomspolitikken kan bidrage til at udforme foranstaltninger under ungdomsbeskæftigelsespakken, herunder i givet fald gennemførelsen af Rådets henstillinger om validering af ikkeformel og uformel læring og om oprettelsen af en ungdomsgaranti,
6.   OPFORDRER MEDLEMSSTATERNE OG KOMMISSIONEN, INDEN FOR DERES RESPEKTIVE KOMPETENCEOMRÅDER, UNDER BEHØRIG HENSYNTAGEN TIL NÆRHEDSPRINCIPPET, OG IDET MEDLEMSSTATERNES ANSVAR FOR UNGDOMSPOLITIK RESPEKTERES, TIL
21.
at fremme de ungdomspolitiske foranstaltningers bidrag til, som en del af bredere politiske strategier for uddannelse og erhvervsuddannelse, beskæftigelse og social inddragelse, at nå målene i Europa 2020-strategien,
22.
at sikre en bedre koordinering af og synergi mellem arbejde inden for de nye rammer og arbejde udført på områderne for uddannelse og videreuddannelse og beskæftigelse med henblik på at styrke de unges deltagelse i uddannelse og erhvervsuddannelse, deres vej mod beskæftigelse og deres inddragelse i samfundet. Navnlig at lægge vægt på inddragelse af unge mennesker, der hverken er i beskæftigelse, under uddannelse eller under erhvervsuddannelse,
23.
inden for de nye rammer for det europæiske samarbejde på ungdomsområdet 2010-2018 at udvikle en arbejdsplan på mellemlang sigt, som kan være retningsgivende for arbejdet inden for ungdomspolitik og ungdomsrelateret politik som reaktion på de aktuelle ungdomstemaer og tendenser og ungdomsrelaterede temaer og tendenser, og som vil belyse relevante områder med mulighed for koordinering og samarbejde mellem uddannelses-, erhvervsuddannelses- og beskæftigelsespolitikker med henblik på at sikre et ungdomspolitisk input til det europæiske semester,
24.
at indføre en praksis, hvorved repræsentanter fra medlemsstaterne med ansvar for ungdomspolitik i møder i Rådet og/eller i dets forberedende organer får mulighed for at drøfte og udveksle synspunkter om de vigtige politikfokuserede tiltag inden for rammerne af det europæiske semester, den årlige vækstundersøgelse og de landespecifikke henstillinger til medlemsstaternes politik og dermed bidrage med relevante og rettidige input til Beskæftigelsesudvalgets multilaterale overvågningsarbejde med de landespecifikke henstillinger,
25.
at tilsikre, at de instrumenter, der er anført i EU's ungdomsstrategi og den fælles EU-ungdomsrapport (2012), såsom processen for den strukturerede dialog, evidensbaserede politikker og samarbejde på tværs af sektorerne udvikles til fulde med henblik på at kanalisere alt forhåndenværende belæg for, hvorledes krisen påvirker unge mennesker, ind i den politiske debat omkring Europa 2020-strategien samt sikre, at de unge høres i denne debat,
26.
at fremhæve, hvorledes ungdomspolitiske foranstaltninger, således som disse f.eks. kommer til udtryk gennem ungdomsarbejde og ikkeformel og uformel læring, er en måde, hvorpå unge, navnlig unge med færre muligheder, kan blive aktive borgere og deltage fuldt ud i civilsamfundet samt udvikle deres indlærings- og beskæftigelsesfærdigheder,
27.
specifikt at fremhæve, hvorledes sådanne foranstaltninger bistår unge med at udvikle deres kompetencer og tværfaglige færdigheder, hvilket hjælper dem med at få adgang til uddannelse, erhvervsuddannelse og beskæftigelsesmuligheder, der kan styrke deres selvstændighed og udvikling, samt hjælper dem med at udvikle deres personlige og sociale færdigheder og tilegne sig beskæftigelses- og iværksætterfærdigheder,
28.
at fremme adgang blandt alle relevante aktører og opmuntre til anvendelse af europæiske programmer såsom:
—
det europæiske program om uddannelse og erhvervsuddannelse, ungdom og sport, der støtter mobilitet, udveksling og styrkelse af færdigheder og muligheder for at engagere sig i frivilligt arbejde og kulturel udveksling, samt
—
andre europæiske programmer og fonde, der bl.a. sigter mod at nå ud til alle unge, herunder unge med færre muligheder, navnlig dem, der ikke er under uddannelse, i beskæftigelse eller under erhvervsuddannelse,
og derved bidrage til unge menneskers udvikling af færdigheder og til unges beskæftigelsesegnethed,
29.
at fremme fuld og optimal anvendelse, hvor det er hensigtsmæssigt, af ungdomsbeskæftigelsesinitiativet med henblik på at gennemføre Rådets henstilling om oprettelsen af en ungdomsgaranti,
7.   OPFORDRER KOMMISSIONEN TIL AT OVERVEJE FØLGENDE TILTAG
30.
Overveje tiltag, der kan sikre, at et ungdomspolitisk perspektiv står centralt i politikkerne for uddannelse og erhvervsuddannelse, beskæftigelse og social inddragelse med henblik på at indarbejde en udtrykkelig »ungdomspolitisk« dimension i politikker til gennemførelse af Europa-2020-strategien, navnlig for så vidt angår ungdomsarbejde og anerkendelsen og valideringen af ikkeformel og uformel læring.
31.
Fremme opmærksomheden omkring alle EU's finansieringsprogrammer og dermed forbundne eksempler på bedste praksis, der udvikler unges tidssvarende færdigheder ved klarere at belyse, hvorledes sådanne programmer ansporer til læring baseret på færdigheder, erfaringer og iværksætteri, hvorved unges deltagelse i samfundet, i uddannelse og erhvervsuddannelse og i beskæftigelse styrkes og intensiveres, og navnlig for så vidt angår unge med færre muligheder.
32.
Fastholde hensigten om en vurdering af processen for den strukturerede dialog inden for rammerne af Europa 2020-strategien og de nye rammer for det europæiske samarbejde på ungdomsområdet (2012-2018) med henblik på at sikre, at processens anvendelsesområde, omfang og indhold er en afspejling af og reaktion på de unges aktuelle behov, hvorefter det kan udgøre et nyttigt bidrag til udviklingen af ungdomspolitikken.
33.
Overveje udarbejdelse af et konceptdokument baseret på resultaterne af EU-ungdomsrapporten og det igangværende arbejde på området for peerlæring for på den baggrund at afholde et peerlæringseminar, der inddrager de politiske nøgleområder for ungdom, uddannelse og erhvervsuddannelse og beskæftigelse samt relevante aktører, med henblik på en vurdering af, hvorledes en fælles politisk respons på de udfordringer, de unge i dag står over for, kan fremmes. Et sådant initiativ kunne udstikke henstillinger, der kunne tages op på de forskellige politikområder og af de relevante rådssammensætninger med henblik på at træffe yderligere foranstaltninger.
(
1
)
  
EUT C 311 af 19.12.2009, s. 1
.
(
2
)
  
EUT C 394 af 20.12.2012, s. 5
.
(
3
)
  Ledigheden blandt unge mennesker mellem 15 og 24 steg markant fra 15 % i februar 2008 til 23,6 % i januar 2013. NEET-kohorten (unge mennesker, der hverken er under uddannelse, i beskæftigelse eller under erhvervsuddannelse) omfattede 7,5 mio. unge mellem 15 og 25 år i januar 2012.
BILAG
Politisk baggrund
1.
Konklusionerne fra Det Europæiske Råds møde den 13.-14. december 2012
 (
1
)
 og den 7.-8. februar 2013
 (
2
)
, der understregede, at fremme af ungdomsbeskæftigelsen bør gives højeste prioritet, samt iværksatte et nyt ungdomsbeskæftigelsesinitiativ.
2.
Erklæringen fra medlemmerne af Det Europæiske Råd af 30. januar 2012»På vej mod vækstfremmende konsolidering og beskæftigelsesfremmende vækst«, der opfordrede medlemsstaterne til at stimulere beskæftigelse, navnlig for unge, ved at udvikle og gennemføre omfattende initiativer vedrørende beskæftigelse, uddannelse, erhvervsuddannelse og kvalifikationer.
3.
Rådets henstilling om oprettelsen af en ungdomsgaranti i ungdomsbeskæftigelsespakken
 (
3
)
, som udgør en del af en koordineret politisk tilgang med henblik på bekæmpelse af ledighed, skolefrafald og fattigdom samt social udstødelse blandt unge.
4.
Rådets henstilling om validering af ikkeformel og uformel læring
 (
4
)
, der fremhæver muligheder og mekanismer, der giver mulighed for, at viden, færdigheder og kompetencer, der er erhvervet gennem ikkeformel og uformel læring, kan spille en vigtig rolle med hensyn til at styrke beskæftigelsesegnetheden og mobiliteten samt øge motivationen for livslang læring, især for socialt og økonomisk dårligt stillede og lavtuddannede.
5.
Rådets og Kommissionens fælles rapport om gennemførelse af strategirammen for uddannelsesområdet 2020
 (
5
)
 gør rede for, hvorledes ET 2020-processen kan bidrage med støtte til målene for Europa 2020-strategien om vækst og beskæftigelse, og påpeger en række prioriterede områder med mulighed for europæisk samarbejde på uddannelsesområdet for perioden 2012-2014.
6.
Rådets konklusioner om investering i uddannelse — et svar på 
Nytænkning på uddannelsesområdet: investering i kvalifikationer for bedre socioøkonomiske resultater
 og den årlige vækstundersøgelse 2013
 (
6
)
.
7.
Rådets henstilling om politikker, som skal mindske skolefrafald
 (
7
)
, som fremhæver behovet for sammenhængende tværsektorielle politikker, med henblik på en styrkelse af bindeleddet mellem uddannelses- og erhvervsuddannelsessystemer og beskæftigelse.
8.
Kommissionens meddelelse af 20. december 2011 om
 (
8
)
 initiativet »Muligheder for Unge«, der opfordrer medlemsstaterne til at gøre en større indsats for at bekæmpe den høje ungdomsarbejdsløshed, herunder bedre anvendelse af Den Europæiske Socialfond og bedre muligheder for mobilitet.
(
1
)
  EUCO 205/12.
(
2
)
  EUCO 3/13.
(
3
)
  17944/12.
(
4
)
  
EUT C 398 af 22.12.2012, s. 1
.
(
5
)
  
EUT C 70 af 8.3.2012, s. 9
.
(
6
)
  
EUT C 64 af 5.3.2013, s. 5
.
(
7
)
  
EUT C 191 af 1.7.2011, s. 1
.
(
8
)
  5166/12.

Summary:
Maksimal udnyttelse af ungdomspolitikkens potentiale i håndteringen af målene for Europa 2020-strategien
Den Europæiske Unions (EU) ministre har aftalt at fremme ungdomspolitikkens bidrag (ungdomsarbejde og ikkeformel læring) til at nå målene i den europæiske 2020-strategi, og de understreger betydningen af tværsektoriel koordinering og EU-programmer.
DOKUMENT
Rådets konklusioner om maksimal udnyttelse af ungdomspolitikkens potentiale i håndteringen af målene for Europa 2020-strategien (
2013/C 224/02
) (Den Europæiske Unions Tidende C 224 af 3.8.2013).
RESUMÉ
Der er behov for en integreret politisk reaktion på de sociale og økonomiske udfordringer, unge mennesker står overfor. EU's medlemsstater arbejder på at 
øge ungdomsbeskæftigelsen
, 
mindske skolefrafald
 og 
øge antallet af unge under videregående uddannelse
. Det er alle sammen mål i 
Europa 2020-strategien
, der skal skabe vækst for alle europæere på lang sigt.
EU's ministre lægger vægt på følgende 
tre prioriteter
 for at maksimere udnyttelsen af ungdomspolitikkens potentiale i at nå målene i Europa 2020-strategien:
foranstaltninger, der skal fremme tværsektorielt og interinstitutionelt samarbejde med henblik på en forbedring af koordineringen af ungdomspolitikken og ungdomsrelaterede politikområder
styrke de unges rolle i udformningen af politikker, der berører dem
det nye EU-program om uddannelse og erhvervsuddannelse, ungdom og sport.
Sidstnævnte program opfordrer unge til at indhente erfaringer og færdigheder i andre EU-lande ved for eksempel at deltage i frivillig, ikkeformel og formel uddannelsesudveksling.
Struktur- og investeringsfonde
EU-landene betragter den næste generation af struktur- og investeringsfonde (f.eks. Den Europæiske Socialfond og de regionale fonde) som nøglen til at investere i unge og deres færdigheder samt forbedre deres beskæftigelsesegnethed og adgang til arbejdsmarkedet.
Iværksættelse af EU-programmer
Ministrenes konklusioner indeholder en lang række idéer, der omfatter et forslag til Europa-Kommissionen og EU's medlemsstater om at opfordre til iværksættelse af EU-programmer såsom programmet om uddannelse og erhvervsuddannelse, ungdom og sport samt andre programmer og fonde, der kan hjælpe unge mennesker, også unge med færre muligheder og dem, der ikke er under uddannelse, i beskæftigelse eller under erhvervsuddannelse.
Indragelse i udformningen af politikken
De foreslår desuden, at 
unge mennesker bør spille en større rolle i udformningen af politikkerne
, navnlig hvad angår deres muligheder for adgang til og udvikling inden for uddannelse, erhvervsuddannelse og beskæftigelse.
Seneste ajourføring: 15.05.2014